**ДА ЛИ ХИЏАБ МОРА ДА БУДЕ ЦРНЕ БОЈЕ?**

هل يشترط في حجاب المرأة أن يكون لونه أسود؟

>Српски – Serbian – <صربي

**Мухаммед ибн Салих Ел-Мунеџид**

**www.islamqa.info**

الشيخ محمد بن صالح المنجد

🙠🙣

Превод: Љубица Јовановић

Рецензија: Амра Дацић

ترجمة: ليوبيتسا يوفانوفيتس

مراجعة: عمرة داتسيتش

** Да ли хиџаб[[1]](#footnote-1) мора да буде црне боје?**

**Питање:** Да ли је забрањено жени да носи одећу у боји иако испуњава услове хиџаба? Ако је забрањено, има ли онда хадис[[2]](#footnote-2) или кур'ански одломак који то потврђује? Шта се мисли под тиме када се каже да хиџаб не треба сам по себи да буде украс?

**Одговор:** Хвала припада Богу.

Није од услова ваљаности хиџаба да буде црне боје. Жена може да обуче шта хоће, све док та боја није специфична само за мушкарце, и да не носи одећу која је сама по себи украс, тј. украшена и улепшана на начин да привлачи погледе мушкараца због општег значења:

**И нека не дозволе да се од украса њихових види ишта.** (Кур'ан, Светлост, 31)

У ово спада и огртач, ако је украшен. Ебу Давуд (565) је забележио хадис од Ебу Хурејре, Бог био задовољан њиме, да је Божији Посланик, нека су Божији благослов и мир над њим, рекао:

**"Немојте да спречавате Божије робиње да иду у Божије куће (џамије), али нека излазе неукрашене."**

Речено је у 'Авн ел-Ме'абуд:

"'Неукрашене значи да нису напарфемисане. Наређено им је да тако излазе напоље и забрањено им је да се миришу, да не би својим парфемом изазивале страсти код мушкараца. Такође у то спадају и друге забрањене ствари које изазивају страсти, као што је украшена одећа и видљиви скупоцени украси."

Оно што жена мора да избегава ако се појави пред мушкарцима који јој нису најблжи род јесте украшена одећа, која привлачи погледе мушкараца.

Речено је у Фетава ел-Леџнех ед-Даимех (17/100):

"Није дозвољено жени да изађе напоље у украшеној одећи која привлачи погледе људи, јер је то искушење за људе."

Такође је речено (17/108):

"Није неопходно да одећа жене муслиманке буде само црне боје. Дозвољено јој је да носи било коју боју све док прекрива њен аврет (стидни део), и да не личи одећи мушкараца, и да није уска тако да осликава облик удова, или тако танка да се види оно што је испод, и да не изазива страсти."

И речено је (17/109):

„Ношење црне боје женама није обавеза. Могу да носе друге боје које носе само жене, које не привлаче пажњу и не изазивају страсти.

Многе жене бирају црну, не јер је обавезна, него је најдаље од тога да буде украс.“

А Аллах (Бог) зна најбоље.

**Одговорио:** Учењак Мухаммед б. Салих ел-Мунеџџид

**Извор:** <http://islamqa.info/ar/39570>



1. Хиџаб је реч арапског порекла а потиче из корена „хаџебе“ што у преводу значи *прекрити* или *сакрити*. У исламском контексту, хиџаб представља начин облачења прописан женама муслиманкама које су достигле телесну пунолетност. Хиџаб је пропис покривања целокупног тела са изузетком лица и руку. Неке жене се, такође, одлучују на прекривање својих лица и руку. Ношење хиџаба се не захтева у ситуацијама где су присутне само жене или најближи мушки рођаци. Хиџаб не представља само спољашњи изглед; он означава и племенит и частан говор, скромност и достојанствено понашање. Девица Мерјема (Марија) је, такође, носила хиџаб. [↑](#footnote-ref-1)
2. Хадис у језичком смислу значи *говор*, *казивање*, *приповедање*. У терминолошком смислу хадис је синоним за суннет и означава све оно што је пренесено од Божијег посланика Мухаммеда, нека су Божији благослов и мир над њим, његове речи, пракса, прећутно одобравање, морално-етичке особености или животопис. [↑](#footnote-ref-2)